paragraph_text: Posebno, u budizmu Teravade, Srednji put opisuje Budin put prema nirvani obilježen umjerenošću bez krajnosti osjetilnih uživanja s jedne strane i trapljenja samoga sebe s druge, put života primijenjene mudrosti, moralnosti i kultiviranja uma. U budizmu Mahajane i Vađrajane, Srednji se put odnosi na transcendentne načine pristupa naizgled proturječnim tvrdnjama o stvarnosti.